ระเบียบการประปานครหลวงระเบียบการประปานครหลวงฉบับที่๑๖๘ว่าด้วยการกำหนดขั้นตอนและระยะเวลาการปฏิบัติงานของการประปานครหลวงเพื่อประชาชนพ.ศ.๒๕๓๒(แก้ไขเพิ่มเติมโดยระเบียบกปน. ฉบับที่ ๑๗๐) อาศัยอำนาจตามความในมาตรา ๓๓ (๒)แห่งพระราชบัญญัติการประปานครหลวง พ.ศ. ๒๕๑๐ ประกอบกับระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒ ข้อ ๑๒ และข้อ ๒๕จึงกำหนดขั้นตอนและระยะเวลาการปฏิบัติงานเพื่อประชาชน ไว้ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๑๖๘ ว่าด้วยการกำหนดขั้นตอนและระยะเวลาการปฏิบัติงานของการประปานครหลวงเพื่อประชาชนพ.ศ. ๒๕๓๒ข้อ ๒[๑] ระเบียบนี้ให้ใช้บังคับตั้งแต่วันที่ ๑๐สิงหาคม ๒๕๓๒ เป็นต้นไปข้อ ๓ บรรดาระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ให้หน่วยงานเจ้าของเรื่องปฏิบัติงานเพื่อประชาชน สำหรับคำขอในเรื่องต่างๆดังนี้๔.๑จัดให้มีการลงทะเบียนประจำวันเพื่อเป็นหลักฐานในการรับคำขอการออกใบรับให้แก่ผู้ยื่นคำขอและการลงลายมือชื่อของผู้รับคำขอ๔.๒ ปฏิบัติงานทุกขั้นตอนตามที่จำเป็น และสมควรให้แล้วเสร็จภายในกำหนดเวลาตามขั้นตอนและระยะเวลาการปฏิบัติงานแนบท้ายระเบียบนี้๔.๓แจ้งคำสั่งหรือแจ้งผลการพิจารณาให้ประชาชนผู้ยื่นคำขอทราบข้อ ๕ การนับระยะเวลาที่กำหนดไว้ในระเบียบนี้ให้นับแต่วันที่ผู้รับคำขอผู้มีหน้าที่พิจารณาหรือผู้มีคำสั่ง แล้วแต่กรณีได้รับเอกสารครบถ้วนสมบูรณ์ในกรณีผู้รับคำขอผู้มีหน้าที่พิจารณาหรือผู้มีคำสั่งเห็นว่าเอกสารที่ได้รับยังไม่ครบถ้วนสมบูรณ์ต้องแจ้งให้ผู้ยื่นคำขอทราบภายในสิบวัน นับแต่วันที่ได้รับคำขอหรือคำขอนั้นมาถึงตนข้อ ๖ ระยะเวลาใดที่กำหนดไว้ในระเบียบนี้ให้หมายถึงวันทำการข้อ ๗หน่วยงานใดไม่อาจดำเนินการในเรื่องใดให้แล้วเสร็จภายในเวลาที่กำหนดตามระเบียบนี้ให้หน่วยงานนั้นขออนุมัติขยายระยะเวลาต่อปลัดกระทรวงมหาดไทยและให้แจ้งการขยายระยะเวลาและเหตุผลให้ประชาชนผู้ยื่นคำขอทราบข้อ ๘ ผู้มีหน้าที่ผู้ใดไม่ปฏิบัติตามระเบียบนี้โดยไม่มีเหตุผลอันสมควรให้ถือว่าเป็นการกระทำผิดวินัยผู้มีหน้าที่ผู้ใดจงใจไม่ปฏิบัติตามระเบียบนี้อันเป็นเหตุให้เกิดความเสียหายอย่างร้ายแรงต่อการประปานครหลวงหรือประชาชนให้ถือว่าเป็นความผิดวินัยอย่างร้ายแรงข้อ ๙ ให้มีคณะกรรมการประสานงานการปฏิบัติงานของการประปานครหลวงประกอบด้วยผู้อำนวยการสำนักงานผู้ว่าการ เป็นประธานกรรมการ ผู้แทนสายงานผู้ว่าการและรองผู้ว่าการ กับผู้แทนกองกฎหมาย เป็นกรรมการผู้อำนวยการศูนย์ปฏิบัติการการประปานครหลวง เป็นกรรมการและเลขานุการโดยให้คณะกรรมการมีหน้าที่ประสานงานระหว่างหน่วยงานที่ปฏิบัติงานเพื่อให้การปฏิบัติงานเป็นไปตามข้อ๔.๒และให้ความเห็นเกี่ยวกับการตีความและวินิจฉัยปัญหาเกี่ยวกับการปฏิบัติตามระเบียบนี้ต่อผู้ว่าการการประปานครหลวง ประกาศณ วันที่ ๘ สิงหาคม พ.ศ. ๒๕๓๒สุวิช ฟูตระกูลผู้ว่าการการประปานครหลวง[เอกสารแนบท้าย]๑.ขั้นตอนและระยะเวลาการปฏิบัติงานแนบท้ายระเบียบ กปน. ฉบับที่ ๑๗๐๒. การขอติดตั้งประปาใหม่ วงเงินค่าแรงไม่เกิน๑๐๐,๐๐๐ บาท๓. การขอติดตั้งประปาใหม่ วงเงินและค่าแรงจ้างเหมาเกิน ๑๐๐,๐๐๐ บาท๔. การขอติดตั้งประปาซ้ำ๕. การยกเลิกการใช้น้ำประปาประเภทชั่วคราวและประเภทถาวร๖. การขอบรรจบการใช้น้ำคืน๗. การขอฝากมาตรวัดน้ำ๘. การขอย้าย ยกมาตรวัดน้ำ (ตามความประสงค์ของผู้ใช้น้ำ)๙. การขอย้ายแนวเส้นท่อประปา๑๐. การแก้ไขเรื่องร้องเรียนเกี่ยวกับ๑๑.การปฏิบัติงานตรวจจับลักใช้น้ำตามที่ได้รับแจ้ง๑๒. การปฏิบัติงานการตรวจรับพัสดุ (ซื้อ-จ้าง)และการเบิกจ่ายเงิน (งานนอกโครงการ)๑๓. การขอถอนคืนหนังสือค้ำประกันสัญญา๑๔. การขออนุมัติแบบแปลนก่อสร้างระบบประปาเอกชน๑๕. การรับโอนกิจการประปาเอกชน๑๖. การออกใบรับรองมาตรฐานการผลิตท่อและอุปกรณ์๑๗. การขอซื้อน้ำดิบ(ดูข้อมูลจากภาพกฎหมาย)นันติญา/พิมพ์๑๑มกราคม ๒๕๕๑หทัยภัทร/ตรวจ๔กุมภาพันธ์ ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๒๖/๑๗ พฤศจิกายน ๒๕๔๑ขั้นตอนและระยะเวลาการปฏิบัติงานแนบท้ายระเบียบนี้ถูกยกเลิกโดยระเบียบ กปน. ฉบับที่ ๑๗๐ พ.ศ. ๒๕๓๒ ข้อ ๓ และให้ใช้ขั้นตอนและระยะเวลาการปฏิบัติงานที่พิมพ์ไว้นี้แทน ตั้งแต่วันที่ ๒ ตุลาคม ๒๕๓๒